El teatre infantil i la màgia prenen de nou les places el divendres amb el festival ‘Menuda Ciutat’
08 de maig 2019

![](/media/uklmu4hg/83_c_menudaciutat.jpg)  
  

Diferents places de la ciutat acolliran a partir d'este divendres, 10 de maig, actuacions de teatre i titelles infantils dirigides als més xicotets. L'objectiu del festival ‘Menuda Ciutat’ és acostar les activitats culturals als espais públics i en concret a un públic familiar.

  

Les actuacions es realitzaran els divendres a les 19 hores en quatre places al mateix temps de les set triades en esta edició, que són Cronista Chabret, Reina Fabiola, Antiga Moreria, Àgora del Casal Jove, carrer Alquerieta del Roc, Albereda del Consell i Manuel Azaña.

  

El regidor de Joventut, Guillermo Sampedro, ha declarat que “**és el quart any ja que fem este festival, un dels de més èxit de la regidoria de Joventut en traure al carrer i les places el teatre, que és el que ens van demanar els xiquets i xiquetes en el Pla d'Infància. És, per tant, un festival que respon a les exigències dels menors i que, a més, té una gran resposta per part del públic infantil i familiar, amb un total de setze representacions de contacontes, rondalles, jocs, percussió, clown, màgia i circ, en quatre places alhora durant quatre divendres de maig, a més, comptant amb les companyies locals de teatre i apostant, sempre, pel teatre infantil de carrer**”.

  

El divendres 10 de maig a les 19 h s'interpretaran simultàniament: _Lay cuentacuentos_, per A la Lluna en la plaça Antiga Moreria; _Faules Camp de Morvedre III_, per Camí de Nora en l'Àgora del Casal Jove; _Cornalina Cuentacuentos_, per La Niñacristal en la plaça Cronista Chabret; i _Mr Jaimes, Jaimito_, per Miguel A. Cantero en la plaça Reina Fabiola.

  

El divendres 18 de maig a les 19 h s'interpretaran simultàniament: _Kamishibai. Contemos un cuadro_ per Elisa M. Matallín en la plaça Cronista Chabret; _Ecobriki_, per Escenoart Cultura en la plaça Manuel Azaña; _Carrocuento_, per La Farigola Productions al carrer Alquerieta del Roc; i _El mundo mágico de Gloria Fuertes_, per Rebombori Cultural en la plaça Reina Fabiola.

  

El divendres 24 de maig a les 19 h s'interpretaran simultàniament: _Basta! Stop Violencia de Género_, per Laia Serna Arnau al carrer Albereda del Consell; _Percujocs_, per Baraka en la plaça Antiga Moreria; _El lladre de paraules_, per La Farigola Productions en l'Àgora del Casal Jove; i _Cuentos y cuentitos_, per Ameba Teatre en la plaça Cronista Chabret.

  

Finalment, el divendres 31 de maig a les 19 h el grup La NiñaCristal interpretarà _Cornalina i Yanyan_ en la plaça Manuel Azaña; el grup Baraka, _Batuclown_ en l'Àgora del Casal Jove; Laia Serna Arnau, _Ilustrísima ilustración_ en la plaça Cronista Chabret i el grup Empar Claramunt-Teatre buffo, _Cuentacuentos en femenino plural_ al carrer Alquerieta del Roc.

![](/media/afsds1wx/83_c_cartel.jpg)  

​

*   [](http://www.facebook.com/sharer.php?u=https://aytosagunto.es/va/actualitat/el-teatre-infantil-i-la-magia-prenen-de-nou-les-places-el-divendres-amb-el-festival-menuda-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-teatre-infantil-i-la-magia-prenen-de-nou-les-places-el-divendres-amb-el-festival-menuda-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-teatre-infantil-i-la-magia-prenen-de-nou-les-places-el-divendres-amb-el-festival-menuda-ciutat/ "Linked In")
*   [](mailto:?body=https://aytosagunto.es/va/actualitat/el-teatre-infantil-i-la-magia-prenen-de-nou-les-places-el-divendres-amb-el-festival-menuda-ciutat/)